- Նա գալիս էր մեր տուն ու ասում, որ իր համար Աստված չկա, ինքը պատրաստ է կանգնել ցանկացած բարձրության վրա ու նետել իրեն: Հաճախ էր ասում. «Ես ուզում եմ մեռնել»: Նույնիսկ մի անգամ ասաց. «Դինա, վերցրու դանակն ու սպանիր ինձ»: Սկսեցի խուսափել նրանից, որովհետև նրա խոսքերը, շարժուձևը ինձ շատ վախեցրեցին, նույնիսկ ծնողներին դիմեցի: Որոշ ժամանակ անց նա անհետացավ: Ընկերուհուս փնտրեցին ամենուր, հետո մոտ մեկ շաբաթվա ընթացքում գտան նրա դին: Դատաբժշկական փորձաքննությունը ապացուցել էր, որ աղջիկը ինքն է իր կյանքին վերջ տվել: